Brazil: Zjarri në muze, nën kontroll
Presidenti brazilian Michel Temer tha se humbjet janë "të pallogaritshme"
Një zjarr masiv që përfshiu muzeun më të vjetër të Brazilit është "pothuajse nën kontroll", tha sot një zëdhënës i zjarrfikësve. Roberto Robadey tha se do të duhen edhe disa orë të tjera për të shuar plotësisht flakët. Muzeu Kombëtar 200-vjeçar përmbante 20 milionë objekte arti. Presidenti brazilian Michel Temer tha se humbjet janë "të pallogaritshme," duke shtuar: "Kjo është një ditë tragjike për Brazilin. 200 vjetë punë, kërkime dhe njohuri janë zhdukur." Muzeu përmbante më shumë se 20,000 artikuj që lidheshin me historinë e Brazilit dhe vendeve të tjera dhe artikuj të shumtë nga familja mbretërore e Brazilit. Nuk ka patur viktima nga zjarri që filloi pas mbylljes së muzeut. Zjarrfikësit u zmbrapsën fillimisht në përpjekjen e tyre për ta vënë zjarrin nën kontroll pasi dy hidrantët më të afërt ishin bosh. Një zëdhënës i zjarrëfiksave tha se një kamion u desh të dërgohej për të marrë ujë nga një liqen aty pranë. Përveç objekteve braziliane, Muzeu Kombëtar në Rio de Janeiro kishte artifakte egjiptiane dhe greko-romake, fosile dhe skeletin më të vjetër njerëzor në Amerikë. Muzeu Kombëtar është i lidhur me Universitetin Federal të Rio de Janeiro. Zyrtarët e muzeumit thanë se kishin përfunduar marrëveshjet për financimin e instalimit të një sistemi të parandalimit të zjarrit vetëm disa ditë më parë.